**3**

**Návrh**

**OPATRENIE**

Národnej banky Slovenska

z ... 2014

o predkladaní výkazov, hlásení a iných správ bankami a pobočkami zahraničných bánk na účely vykonávania dohľadu

Národná banka Slovenska podľa § 42 ods. 2 a § 45 ods. 5 zákona č. 483/2001 Z. z. o bankách a o zmene a doplnení niektorých zákonov v znení neskorších predpisov ustanovuje:

**§ 1**

(1) Výkazy predkladané bankou sú tieto:

a) Bilancia aktív a pasív Bil (NBS) 1-12, ktorého vzor vrátane metodiky na jeho vypracúvanie je uvedený v prílohe č. 1,

b) Výkaz ziskov a strát Bil (NBS) 2-12, ktorého vzor vrátane metodiky na jeho vypracúvanie je uvedený v prílohe č. 2,

c) Hlásenie o aktuálnej zostatkovej dobe splatnosti aktív a pasív a o odhadovanej dobe splatnosti aktív a pasív Bd (LIK) 3-12, ktorého vzor vrátane metodiky na jeho vypracúvanie je uvedený v prílohe č. 3,

d) Hlásenie o citlivosti na zmenu úrokových mier Bd (HUC) 53-04, ktorého vzor vrátane metodiky na jeho vypracúvanie je uvedený v prílohe č. 4,

e) Hlásenie o kmeňovom liste banky a pobočky zahraničnej banky Ep (NBS) 1-04, ktorého vzor vrátane metodiky na jeho vypracúvanie je uvedený v prílohe č. 5,

f) Hlásenie o evidencii majetku a záväzkov Bd (ZPZ) 1-04, ktorého vzor vrátane metodiky na jeho vypracúvanie je uvedený v prílohe č. 6,

g) Hlásenie o odmeňovaní Bd (ODM) 22-01 / Bdk (ODM) 60-01, ktorého vzor vrátane metodiky na jeho vypracúvanie je uvedený v prílohe č. 7,

h) Hlásenie o poskytovaných investičných službách, investičných činnostiach a vedľajších službách Ocp (PIS) 2-04, ktorého vzor vrátane metodiky na jeho vypracúvanie je uvedený v osobitnom predpise NBS[[1]](#footnote-2)1),

i) Hlásenie o poplatkoch účtovaných klientom Ocp (PUK) 13-04, ktorého vzor vrátane metodiky na jeho vypracúvanie je uvedený v osobitnom predpise NBS1),

j) Hlásenie o burzových obchodoch a mimoburzových obchodoch Ocp (BMO) 4-98, ktorého vzor vrátane metodiky na jeho vypracúvanie je uvedený v osobitnom predpise NBS1),

k) Hlásenie o obchodoch a poplatkoch v rámci konsolidovaného celku Ocp (OPO) 11-02, ktorého vzor vrátane metodiky na jeho vypracúvanie je uvedený v prílohe č. 8,

l) Hlásenie o konsolidovanom celku Ocp (PPO) 8-01, ktorého vzor vrátane metodiky na jeho vypracúvanie je uvedený v prílohe č. 9,

m) Hlásenie o rizikových charakteristikách úverov Bd (RCH) 61-04, ktorého vzor vrátane metodiky na jeho vypracúvanie je uvedený v prílohe č. 10,

(2) Výkazy predkladané pobočkou zahraničnej banky sú tieto:

a) Bilancia aktív a pasív Bil (NBS) 1-12, ktorého vzor vrátane metodiky na jeho vypracúvanie je uvedený v prílohe č. 1,

b) Výkaz ziskov a strát Bil (NBS) 2-12, ktorého vzor vrátane metodiky na jeho vypracúvanie je uvedený v prílohe č. 2,

c) Hlásenie o aktuálnej zostatkovej dobe splatnosti aktív a pasív a o odhadovanej dobe splatnosti aktív a pasívBd (LIK) 3-12, ktorého vzor vrátane metodiky na jeho vypracúvanie je uvedený v prílohe č. 3,

d) Hlásenie o citlivosti na zmenu úrokových mier Bd (HUC) 53-04, ktorého vzor vrátane metodiky na jeho vypracúvanie je uvedený v prílohe č. 4,

e) Hlásenie o kmeňovom liste banky a pobočky zahraničnej banky Ep (NBS) 1-04, ktorého vzor vrátane metodiky na jeho vypracúvanie je uvedený v prílohe č. 5,

f) Hlásenie o evidencii majetku a záväzkov Bd (ZPZ) 1-04, ktorého vzor vrátane metodiky na jeho vypracúvanie je uvedený v prílohe č. 6,

g) Hlásenie o poskytovaných investičných službách, investičných činnostiach a vedľajších službách Ocp (PIS) 2-04, ktorého vzor vrátane metodiky na jeho vypracúvanie je uvedený v osobitnom predpise NBS1),

h) Hlásenie o poplatkoch účtovaných klientom Ocp (PUK) 13-04, ktorého vzor vrátane metodiky na jeho vypracúvanie je uvedený v osobitnom predpise NBS1),

i) Hlásenie o burzových obchodoch a mimoburzových obchodoch Ocp (BMO) 4-98, ktorého vzor vrátane metodiky na jeho vypracúvanie je uvedený v osobitnom predpise NBS1).

**§ 2**

(1) Výkaz podľa § 1 ods. 1 písm. a) sa vypracováva ročne, podľa stavu k prvému dňu príslušného kalendárneho roka. Výkazy podľa § 1 ods. 1 písm. a) až c) sa vypracovávajú mesačne, podľa stavu k poslednému dňu príslušného kalendárneho mesiaca.

(2) Výkazy podľa § 1 ods. 1 písm. d) až f), h), i) a m) sa vypracovávajú štvrťročne, podľa stavu k poslednému dňu príslušného štvrťroka kalendárneho roka.

(3) Výkaz podľa § 1 ods. 1 písm. g) sa vypracováva ročne, podľa stavu k poslednému dňu príslušného kalendárneho roka.

(4) Výkaz podľa § 1 ods. 1 písm. j) sa vypracováva denne, ak sa obchody uzavreli.

(5) Výkaz podľa § 1 ods. 1 písm. k) sa vypracováva polročne, podľa stavu k poslednému dňu príslušného polroka kalendárneho roka.

(6) Výkaz podľa § 1 ods. 1 písm. l) sa vypracováva

a) podľa stavu k poslednému dňu príslušného kalendárneho roka,

b) podľa stavu ku dňu, ku ktorému niektorá z osôb zahrnutá do konsolidovaného celku prestala byť členom konsolidovaného celku, stala sa členom konsolidovaného celku alebo došlo k zmene podielu tejto osoby na základnom imaní alebo hlasovacích právach inej osoby zahrnutej do konsolidovaného celku.

(7) Výkaz podľa § 1 ods. 2 písm. a) sa vypracováva ročne, podľa stavu k prvému dňu príslušného kalendárneho roka. Výkazy podľa § 1 ods. 2 písm. a) až c) sa vypracovávajú mesačne, podľa stavu k poslednému dňu príslušného kalendárneho mesiaca.

(8) Výkazy podľa § 1 ods. 2 písm. d) až h) sa vypracovávajú štvrťročne, podľa stavu k poslednému dňu príslušného štvrťroka kalendárneho roka.

(9) Výkaz podľa § 1 ods. 2 písm. i) sa vypracováva denne, ak sa obchody uzavreli.

(10) Ak sa použije ako účtovné obdobie hospodársky rok, ktoré je posunuté oproti účtovnému obdobiu, ktorým je kalendárny rok o určitý časový úsek, lehoty na vypracovávanie výkazov podľa odsekov 1 až 8, sa predlžujú o tento časový úsek.

**§ 3**

(1) Výkazy podľa § 2 ods. 1 až 5 a 7 až 9, s výnimkou výkazu podľa § 1 ods. 1 písm. m), sa predkladajú elektronicky v informačnom systéme STATUS- Zber, spracovanie a uchovávanie údajov z komerčných bánk alebo STATUS DFT - Zber, spracovanie a uchovávanie štatistických údajov subjektov finančného trhu v Slovenskej republike.

(2) Výkazy podľa § 1 ods. 1 písm. l) a m) sa predkladajú elektronicky ako súbory vo formáte MS Excel.

(3) Výkazy podľa § 1 ods. 1 písm. a) a b) a ods. 2 písm. a) a b) sa predkladajú do 15 kalendárnych dní odo dňa, ku ktorému sa vypracovávajú, s výnimkou výkazov vypracovaných podľa stavu k poslednému dňu príslušného kalendárneho roka a k prvému dňu príslušného kalendárneho roka takto:

a) súhrnne za ústredie a pobočky v Slovenskej republike,

b) súhrnne za ústredie, pobočky v Slovenskej republike a  pobočky v zahraničí,

c) za pobočky zahraničných bánk z ich činnosti na území Slovenskej republiky.

(4) Výkazy podľa § 1 ods. 1 písm. a) a b) a ods. 2 písm. a) a b), vypracované podľa stavu k poslednému dňu príslušného kalendárneho roka, sa predkladajú na základe predbežných údajov, zostavené podľa predbežných údajov, známych k poslednému dňu predchádzajúceho kalendárneho roka, upravené o účtovné prípady účtované od 1. januára do 10. januára nasledujúceho kalendárneho roka, a to do 12. pracovného dňa mesiaca január nasledujúceho kalendárneho roka takto:

a) súhrnne za ústredie a pobočky v Slovenskej republike,

b) za pobočky zahraničných bánk z ich činnosti na území Slovenskej republiky.

(5) Výkazy podľa § 1 ods. 1 písm. a) a b) a ods. 2 písm. a) a b), vypracované podľa stavu k poslednému dňu príslušného kalendárneho roka, sa predkladajú na základe údajov z ročnej účtovnej závierky, do 31. marca nasledujúceho kalendárneho roka takto:

a) súhrnne za ústredie a pobočky v Slovenskej republike,

b) súhrnne za ústredie, pobočky v Slovenskej republike a  pobočky v zahraničí,

c) za pobočky zahraničných bánk z ich činnosti na území Slovenskej republiky.

(6) Výkazy podľa § 1 ods. 1 písm. a) a ods. 2 písm. a), vypracované podľa stavu k prvému dňu príslušného kalendárneho roka, sa predkladajú na základe predbežných údajov, zostavené podľa predbežných údajov, známych k poslednému dňu predchádzajúceho kalendárneho roka, upravené o účtovné prípady účtované od 1. januára do 10. januára nasledujúceho kalendárneho roka, a to do 15. februára kalendárneho roka takto:

a) súhrnne za ústredie a pobočky v Slovenskej republike,

b) za pobočky zahraničných bánk z ich činnosti na území Slovenskej republiky.

(7) Výkazy podľa § 1 ods. 1 písm. a) a ods. 2 písm. a), vypracované podľa stavu k prvému dňu príslušného kalendárneho roka, sa predkladajú podľa stavu k prvému dňu príslušného kalendárneho roka, a to do 31. marca kalendárneho roku takto:

a) súhrnne za ústredie a pobočky v Slovenskej republike,

b) za pobočky zahraničných bánk z ich činnosti na území Slovenskej republiky.

(8) Ak sa banke a pobočke zahraničnej banky ako daňovníkovi dane z príjmov predĺži lehota na podanie daňového priznania podľa osobitného zákona,[[2]](#footnote-3)2) predkladajú sa výkazy podľa § 1 ods. 1 písm. a) a b) a ods. 2 písm. a) a b), bezodkladne po zostavení ročnej účtovnej závierky; v takomto prípade sa predloží k 31. marcu kalendárneho roka informácia o predĺžení lehoty na podanie daňového priznania a predmetné výkazy sa predkladajú aj k 31. marcu kalendárneho roka, a to na základe údajov o stave majetku, čistého obchodného imania, záväzkov, nákladov, výnosov a hospodárskeho výsledku známych k poslednému dňu predchádzajúceho kalendárneho roka, ktoré sú banke alebo pobočke zahraničnej banky známe k 31. marcu kalendárneho roka, s tým že ide o predbežné údaje.

(9) Výkazy podľa § 1 ods. 1 písm. c), d), f), h) a i) a ods. 2 písm. c), d) a f) až h) sa predkladajú do 25 kalendárnych dní odo dňa, ku ktorému sa vypracovávajú, s výnimkou výkazov vypracovaných podľa stavu k poslednému dňu príslušného kalendárneho roka.

(10) Výkazy podľa § 1 ods. 1 písm. c), d) a f) a ods. 2 písm. c), d) a f) podľa stavu k poslednému dňu príslušného kalendárneho roka, sa predkladajú takto:

a) na základe predbežných údajov, predbežné hlásenie, a to do 31. januára nasledujúceho kalendárneho roka, zostavené podľa predbežných údajov, známych k poslednému dňu predchádzajúceho kalendárneho roka, upravených o účtovné prípady účtované od 1. januára do 10. januára nasledujúceho kalendárneho roka,

b) na základe údajov z ročnej účtovnej závierky, riadne hlásenie, a to do 30 kalendárnych dní po zostavení ročnej účtovnej závierky,

c) na základe predĺženia lehoty na vypracovanie riadnej účtovnej závierky správcom dane, mimoriadne hlásenie, a to do 25. apríla nasledujúceho kalendárneho roka, zostavené podľa údajov k poslednému dňu predchádzajúceho kalendárneho roka, známych k 31. marcu nasledujúceho kalendárneho roka.

(11) Výkazy podľa § 1 ods. 1 písm. e) a ods. 2 písm. e) sa predkladajú do piatich pracovných dní odo dňa, ku ktorému sa vypracovávajú.

(12) Výkaz podľa § 1 ods. 1 písm. g) sa predkladá do 30. júna nasledujúceho kalendárneho roka.

(13) Výkazy podľa § 1 ods. 1 písm. h) a i) a § 1 ods. 2 písm. g) a h) vypracované podľa stavu k poslednému dňu príslušného kalendárneho roka sa predkladajú do 31. januára nasledujúceho kalendárneho roka.

(14) Výkazy podľa § 1 ods. 1 písm. j) a ods. 2 písm. i) sa predkladajú najneskôr nasledujúci pracovný deň po uzavretí obchodu.

(15) Výkaz podľa § 1 ods. 1 písm. k) sa predkladá

a) do 30 kalendárnych dní odo dňa zostavenia ročnej konsolidovanej účtovnej závierky, ak ide o hlásenia vypracované podľa stavu k poslednému dňu príslušného kalendárneho roka,

b) do 60 kalendárnych dní odo dňa, ku ktorému sa vypracovávajú, ak ide o hlásenia vypracované podľa stavu k poslednému dňu prvého kalendárneho polroka.

(16) Výkaz podľa § 1 ods. 1 písm. l) sa predkladá do desiatich pracovných dní odo dňa, ku ktorému sa vypracúva.

(17) Výkaz podľa § 1 ods. 1 písm. m) sa predkladá do 30 kalendárnych dní odo dňa, ku ktorému sa vypracováva.

(18) Ak sa použije ako účtovné obdobie hospodársky rok, ktoré je posunuté oproti účtovnému obdobiu, ktorým je kalendárny rok o určitý časový úsek, lehoty na predkladanie výkazov podľa odsekov 3 až 13 a 15 až 17 sa predlžujú o tento časový úsek.

**§ 4**

Banka a pobočka zahraničnej banky, ktoré majú povolenie na poskytovanie investičných služieb, investičných činností a vedľajších služieb podľa zákona o cenných papieroch a investovanie do cenných papierov na vlastný účet, nepostupujú podľa osobitného predpisu NBS1).

**§ 5**

Zrušuje sa opatrenie Národnej banky Slovenska z 24. novembra 2009 č. 6/2009 o predkladaní výkazov, hlásení a iných správ bankami, pobočkami zahraničných bánk, obchodníkmi s cennými papiermi a pobočkami zahraničných obchodníkov s cennými papiermi na účely vykonávania dohľadu a o zmene opatrenia Národnej banky Slovenska č. 26/2008 o predkladaní výkazov bankami, pobočkami zahraničných bánk, obchodníkmi s cennými papiermi a pobočkami zahraničných obchodníkov s cennými papiermi na štatistické účely (oznámenie č. 520/2009 Z. z.) v znení opatrenia č. 4/2011 (oznámenie č. 146/2011 Z. z.), opatrenia č. 2/2012 (oznámenie č. 10/2012 Z. z.) a opatrenia č. 7/2012 (oznámenie č. 209/2012 Z. z.).

§ 6

Toto opatrenie nadobúda účinnosť 31. marca 2014.

**Jozef Makúch**

**guvernér**

Vydávajúci útvar: odbor regulácie tel.: +421 2 5787 3301

fax: +421 2 5787 1118

Vypracovali: Ing. Martin Mačuga tel.: +421 2 5787 2887

oddelenie regulácie bankovníctva email: martin\_macuga@nbs.sk

a platobných služieb

Mgr. Matej Krčmár tel.: +421 2 5787 2850

oddelenie regulácie bankovníctva email: matej\_krcmar@nbs.sk

a platobných služieb

1. 1) Opatrenie Národnej banky Slovenska č. ... 2014 o predkladaní výkazov, hlásení a iných správ obchodníkmi s cennými papiermi a pobočkami zahraničných obchodníkov s cennými papiermi na účely vykonávania dohľadu (Oznámenie č. ... / 2014 Z. z.). [↑](#footnote-ref-2)
2. 2) § 49 ods. 3 zákona č. 595/2003 Z. z. o dani z príjmov v znení neskorších predpisov. [↑](#footnote-ref-3)